text: Nú er nýggja heimasíðan hjá Bláa Krossi tøk á netinum - .
text: #000002
text: Dakko Petersen, aðalskrivari hjá Bláa Krossi, vísir á týdningin, við at Blái Krossur Føroya hevur eina góða og snøgga heimasíðu: “Hjá okkum í Bláa Krossi er neyðugt, at vera sjónlig á internetinum og annars í sosialu miðlunum fyri at vísa fólkið á tey nógvu tilboðini, ið Blái Krossur bjóðar. Vit ynskja, at gera tað lætt hjá fólkið at leita sær upplýsingar um okkara arbeiði, og finna fram til hvat tilboð passar best til teirra tørv.”
text: #000003
text: Gamla heimasíðan hjá Bláa Krossi var vorðin gomul, og tí varð stig tikið til at gera eina nýggja heimasíðu við vøkrum einfaldum sniði og fyri at vísa á vaksandi virksemi á ein einfaldan hátt. M.a. eru tilboðini býtt upp trý: 1) børn og familjur, 2) ung og 3) vaksin, so at fólk skjótt kunnu trýsta seg inná tað tey hava tørv á. Umframt hetta eru tað nú betri umstøður at leggja myndir og videobrot út, at lata pengar til Bláa Kross á netinum, og so hon er tøkniliga lættari at arbeiða við.
text: #000004
text: Ovast á síðuni liggur ein bannari har tað ber til at sleppa beinleiðis til heimasíðurnar hjá Blákrossheiminum, Liv Lívið, Títt Rúm, Dat Ung og Set orð á. Arbeiðið hjá Bláa Krossi Føroya er stórt og fjølbroytt, og hetta er gjørt fyri at tað skal vera lætt hjá fólki, at finna tað tey leita eftir.
text: #000005
text: Dakko Petersen er vælnøgdur við nýggja heimasíðuna: “Vit gleðast um at hava fingið eina greiða og snøgga heimasíðu, har lætt er at finna teir upplýsingar, fólk hava brúk fyri. Serliga nú landsinnsavnanin hjá okkum nærkast.”
text: #000006